钦定古今图书集成/明伦汇编/氏族典/第322卷 > 《廖用贤尚友录》 > 滕抚
## 钦定古今图书集成/明伦汇编/氏族典/第322卷 > 《廖用贤尚友录》 > 滕抚

按《后汉书滕抚传》：“抚字叔辅，北海剧人也。初仕州郡，
稍迁为涿令。在事七年，道不拾遗。建康元年，九江范
容、周生等相聚反乱，又阴陵人徐凤、马勉等寇郡县。
明年，广陵贼张婴等复聚众反，将帅三公举抚有文
武才，拜为九江都尉，讨破之，斩马勉、范容、周生等，拜
抚中郎将，督扬徐二州事，东南悉平，振旅而还，以抚”
为左冯翊。抚所得赏赐，尽分于麾下。性方直，不交权
埶。宦官怀忿，胡广承旨奏黜抚，天下怨之。卒于家。